

**Materiál na rokovanie**

**Hospodárskej a sociálnej rady vlády SR**

**dňa 27. mája 2019**

**K bodu č. 1)**

**Stanovisko ZMOS**

**k návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov**

**Všeobecne k návrhu:**

Dôvodom na vypracovanie návrhu zákona je transpozícia smernice Európskeho parlamentu a Rady (EÚ) 2018/844 z 30. 5. 2018, ktorou sa mení smernica 2010/31/EÚ o energetickej hospodárnosti budov a smernica 2012/27/EÚ o energetickej efektívnosti(Ú. v. EÚ L 156/75, 19. 06. 2018, ďalej aj „smernica“) do právneho poriadku SR v rozsahu pôsobnosti Ministerstva dopravy a výstavby SR.

Návrh zákona je novelou teraz platného zákona č. 555/2005 Z. z., zohľadňuje zmeny smernice a dopĺňa a spresňuje existujúce opatrenia bez koncepčných zmien právnej úpravy. Obsahovo spresňuje napr. definíciu „technického systému budovy“ a zavádza novú definíciu „systému automatizácie a riadenia budovy“, rozširuje požiadavku na obsah dlhodobej stratégie obnovy fondu budov, na podporu elektromobility sa zavádza povinnosť, vybaviť nabíjacími stanicami elektrických vozidiel a infraštruktúrou vedenia, pre vlastníka novej alebo významne obnovovanej budovy, ktorá má viac ako 10 parkovacích miest, resp. nebytovej budovy s viac ako 20 parkovacími miestami.

Účinnosť návrhu zákona sa navrhuje v súlade s transpozíciou do príslušných právnych predpisov SR k 10. 3. 2020.

**Pripomienky k návrhu:**

Združenie miest a obcí Slovenska neuplatnilo k v rámci MPK k návrhu zákona žiadne pripomienky a pripomienky neuplatňuje ani v rámci rokovania Hospodárskej a sociálnej rady SR.

**Záver:**

ZMOS navrhuje, aby Hospodárska a sociálna rada SR odporučila návrh zákona na ďalšie legislatívne konanie.

**Michal Sýkora**

**predseda ZMOS**